96. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 12355Φ304.3/8στ της 12/31 Αυγ.  1978 (ΦΕΚ Β΄ 744) (Διορθ. Σφαλμ. ΦΕΚ Β΄ 851/2.10.78) Περί του τρόπου και της διαδικασίας επανεξετάσεως οδηγών μοτοποδηλάτων. Έχοντες υπ’ όψει τας διατάξεις του άρθρ. 13 παρ. 5 του Κώδικος Οδικής Κυκλοφορίας (Κ.Ο.Κ.), ο οποίος εκυρώθη με τον Νόμ. 614/1977, αποφασίζομεν: Διαδικασία επανεξετάσεως ΄Αρθρ.1.-1.Εις τας περιπτώσεις κατά τας οποίας γεννώνται, δι’ οδηγούς μοτοποδηλάτων, αμφιβολίαι περί της ικανότητός των προς οδήγησιν ή τοιαύται περί της σωματικής ή πνευματικής καταστάσεως αυτών (άρθρ. 13 παρ. 4 Κ.Ο.Κ.) ενεργούνται τα οριζόμενα εις τας επομένας παραγράφους του παρόντος άρθρου. 2.Το όργανον της οικείας υπηρεσίας Τροχαίας ή της ασκούσης τας αρμοδιότητας τροχαίας τοιαύτης εις το οποίον γεννώνται αι ανωτέρω αμφιβολίαι υποβάλλει εις την υπηρεσίαν του αναφοράν εις την οποίαν εκθέτει τα συγκεκριμένα περιστατικά ή τους λόγους επί των οποίων στηρίζει την άποψιν ότι επιβάλλεται η επανεξέτασις του οδηγού. Ως περιστατικά ή λόγοι επί των οποίων δύναται βασίμως να αιτιολογηθή η άποψις περί του αναγκαίου της επανεξετάσεως θεωρούνται ιδίως: α)Η καταφανής έλλειψις της οδηγητικής ικανότητας. β)Η άγνοια βασικών κανόνων κυκλοφορίας, ως π.χ. των περί θέσεως των οχημάτων εις την οδόν, προσπεράσματος, προτεραιότητος, οδικής σημάνσεως σηματοδοσίας κ.λ.π. γ)Η εμφανής πάθησις ή εμφανής μη σωματική αρτιμέλεια εκ της οποίας δυσχεραίνεται η ασφαλής οδήγησις. δ)Η επίδειξις ασυνήθους συμπεριφοράς (αδικαιολόγητοι εκρήξεις του θυμικού, προκλητικότης μετά βιαιοτήτων κ.λ.π.) εκ της οποίας προκαλείται εμφανώς εντύπωσις ότι το άτομον ευρίσκεται εις ανώμαλον πνευματικήν κατάστασιν. 3.Ο Αξιωματικός διοικητής της Υπηρεσίας Τροχαίας ή της ασκούσης τας αρμοδιότητας Τροχαίας τοιαύτης εκτιμά τα διαλαμβανόμενα εις την αναφοράν και εφ’ όσον αποδεχθή ταύτα υποβάλλει εις την κατά το άρθρ. 13 παρ. 5 του Κ.Ο.Κ. Αρχήν, ή την υπό ταύτης εξουσιοδοτημένην, του Νομού κατοικίας ή μονίμου διαμονής του υπό παραπομπήν οδηγού πρότασιν δια την επανεξέτασιν αυτού εις την οδήγησιν (θεωρητικήν και πρακτικήν) ή δια την ιατρικήν επανεξέτασίν του. 4.Η κατά την προηγουμένην παράγραφον αρμοδία δια να αποφασίση την επανεξέτασιν Αρχή, εάν αποδεχθή την πρότασιν, εκδίδει απόφασιν περί επανεξετάσεως εις την οδήγησιν (θεωρητικήν και πρακτικήν) ή περί ιατρικής επανεξετάσεως εις την οποίαν: α)Αιτιολογείται η παραπομπή δια της απαριθμίσεως των περιστατικών ή των λόγων των επιβαλλόντων την επανεξέτασιν. β)Τάσσεται προθεσμία, κατ’ ανώτατον όριον 30 ημερών από της επιδόσεως ή θυροκολλήσεως της αποφάσεως, εντός της οποίας πρέπει να γίνη η επανεξέτασις. 5.Η απόφασις διαβιβάζεται απ’ ευθείας υπό της εκδιδούσης Αρχής εις την Υπηρεσίαν Τροχαίας ή την ασκούσαν τας αρμοδιότητας Τροχαίας τοιαύτην του τόπου κατοικίας ή μονίμου διαμονής του παραπεμπομένου δια την επίδοσιν με αποδεικτικόν εις τον ίδιον. Ο παραπεμπόμενος υποχρεούται να παραδώση εις το επιδίδον την απόφασιν όργανον την άδειαν ικανότητος οδηγού, περί τούτου δε γίνεται ειδικώς μνεία εις το αποδεικτικόν επιδόσεως. Το αποδεικτικόν και η άδεια ικανότητος οδηγού εφ’ όσον πρόκειται περί ιατρικής επανεξετάσεως τηρούνται υπό της Υπηρεσίας η οποία ενήργησε την επίδοσιν, εφ’ όσον δε πρόκειται περί επανεξετάσεως εις την οδήγησιν αποστέλλονται αμελλητί εις την Υπηρεσίαν η οποία θα ενεργήση την επανεξέτασιν, εάν αύτη είναι άλλη από την ενεργήσασαν την επίδοσιν. 6.Εάν ο παραπεμπόμενος προς επανεξέτασιν δεν ανευρίσκεται, η απόφασις επιδίδεται εις μέλος της οικογενείας του το οποίον συνοικεί μετ’ αυτού, μη υπάρχοντος δε τούτου θυροκολλάται εις την κατοικίαν του, από δε της επιδόσεως ή θυροκολλήσεως η άδεια ικανότητος οδηγού λογίζεται αφαιρεθείσα. Αρμόδιοι δια την επανεξέτασιν Άρθρ.2.-1.Η επανεξέτασις των παραπεμπομένων δι’ έλλειψιν οδηγητικής ικανότητος ενεργείται υπό της Υπηρεσίας του τόπου κατοικίας ή μονίμου διαμονής του παραπεμπομένου, η οποία είναι αρμοδία δια την έκδοσιν των αδειών ικανότητος οδηγού μοτοποδηλάτου. Η εξέτασις είναι θεωρητική και πρακτική γίνεται δε κατά τα εκάστοτε ισχύοντα δια τους το πρώτον αιτουμένους άδειαν ικανότητος οδηγού μοτοποδηλάτου. Εις τους επιτυγχάνοντας επιστρέφεται αμέσως η άδεια ικανότητος οδηγού. Οι αποτυγχάνοντες δικαιούνται να επανέλθουν εις νέαν εξέτασιν μετά παρέλευσιν 30 τουλάχιστον ημερών. 2.Η ιατρική επανεξέτασις ενεργείται υπό της Δευτεροβαθμίου επιτροπής επανεξετάσεως οδηγών. Εις τους κρινομένους ικανούς επιστρέφεται η αφαιρεθείσα άδεια ικανότητος οδηγού ευθύς ως η τηρούσα ταύτην υπηρεσίαν ενημερωθή περί του αποτελέσματος της επανεξετάσεως. Τελικαί διατάξεις Άρθρ.3.-1.Αι άδειαι ικανότητος οδηγού των μη προσερχομένων προς επανεξέτασιν εντός της τασσομένης δια της αποφάσεως προθεσμίας λογίζονται ως αφαιρεθείσαι οριστικώς. 2.Η άσκησις ιεραρχικής προσφυγής ή ενδίκου μέσου δεν αναστέλλουν την εκτέλεσιν της περί επανεξετάσεως αποφάσεως. (Αντί για τις σελ. 220,833(α)-220,836(β) Σελ. 220,833(β) Τεύχος Ζ51-Σελ. 81 Αδειες οδηγών αυτοκινήτων 21.Ε.β.96 3.Οι παραπεμπόμενοι προς επανεξέτασιν (ες την οδήγησιν ή ιατρικήν) με ουδεμία δαπάνην δια χαρτόσημον ή παροχάς υπέρ του Δημοσίου ή τρίτων βαρύνονται. 